Öt dolog, amit nem tudott a Trónok harca elõzményérõl
Maga a szerzõ, George R. R. Martin árult el öt dolgot a Trónok harca elõzménysorozatáról, amelyet már javában forgatnak Észak-Írországban.
Ismerõs helyszínen, Észak-Írországban kezdték el forgatni a Trónok harca egyelõre cím nélküli elõzményét, amely az anyasorozat cselekményéhez képest nagyjából ötezer évvel korábban fog játszódni. Nincs még Királyvár, se Vastrón, se Targaryen-ház, vagyis Westeros egy teljesen más hely lesz – de mégis milyen? 

A Trónok harca alapjául szolgáló regénysorozat írója, George R. R. Martin executive producerként közremûködik az új projektben is, õ árult el öt dolgot az Entertainment Weeklynek.

1.  Westerosban nem hét, hanem akár száz királyság is lehet még, amitõl csak még kaotikusabb és veszélyesebb hely lesz, mint amilyennek megismertük.
2.  Starkok már vannak, ahogy rémfarkasok és mamutok is – a sárkányok megjelenésére azonban még várni kell.
3.  Lannisterek még nincsenek, helyettük a fõhadiszállásuknak, a Casterly-hegynek a névadóival, vagyis a Casterly-ház tagjaival találkozhatunk.
4.  A sorozatban nem lesz kimondott fõszereplõ, sok egyenrangú szereplõ történetét ismerhetjük majd meg.
5.  Hivatalos címe még nincs a szériának, de várhatóan a korábban pletykált "The Long Night"-hoz hasonló lesz, talán "The Longest Night".
média Trónok harca George R. R. Martin elõzménysorozat tévé szórakozás